**GRAD IVANIĆ-GRAD (OIB: 52339045122),** Park hrvatskih branitelja 1, zastupan po gradonačelniku Javoru Bojanu Lešu, dr.vet.med. (u daljnjem tekstu: prodavatelj)

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**OIB:\_\_\_\_\_\_\_\_\_\_\_\_\_\_\_\_\_\_,

(u daljnjem tekstu: kupac)

sklopili su sljedeći

**U G O V O R**

**O KUPOPRODAJI NEKRETNINA**

1. **PREDMET KUPOPRODAJE**

Članak 1.

Po provedenom postupku Javnog natječaja za prodaju nekretnina u vlasništvu Grada Ivanić-Grada,

Odlukom gradonačelnika Grada Ivanić-Grada o odabiru najpovoljnijeg ponuditelja za kupnju nekretnine u vlasništvu Grada Ivanić-Grada i to sljedeće:

* k.č.br. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, k.o. \_\_\_\_\_\_\_\_\_\_\_\_\_\_\_\_ ukupne površine \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

utvrđen je kupac \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Članak 2.

Predmet ovog Ugovora je kupoprodaja sljedeće nekretnine:

* k.č.br. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, k.o. \_\_\_\_\_\_\_\_\_\_\_\_\_\_\_\_\_\_ ukupne površine \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**II. CIJENA I NAČIN PLAĆANJA:**

Članak 3.

Grad Ivanić-Grad prodaje, a kupac kupuje nekretninu iz prethodnog članka po jedinstvenoj cijeni od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR.

Ugovorne strane su suglasne da je kupac nekretnine uplatio jamčevinu u iznosu od \_\_\_\_\_\_\_\_\_\_\_ EUR, te se utvrđeni iznos kupoprodajne cijene umanjuje za uplaćeni iznos jamčevine.

Preostali iznos kupoprodajne cijene, odnosno iznos od \_\_\_\_\_\_\_\_\_\_\_\_ EURkupac će uplatiti u roku od 15 dana od dana sklapanja ovog Ugovora na žiro-račun Grada Ivanić-Grada broj IBAN: HR3323600001815800006, model 68, poziv na broj 7757-OIB.

**III. UKNJIŽBA**

Članak 4.

Ugovorne strane su suglasne da je Grad Ivanić-Grad stvarni i zemljišnoknjižni vlasnik nekretnine opisane u članku 2. ovog Ugovora.

Članak 5.

Kupac nekretninu iz članka 2. ovog Ugovora kupuje po načelu *viđeno-kupljeno*.

Pravo na posjed nekretnina kupac stječe nakon uplate kupoprodajne cijene u cijelosti.

Članak 6.

Nakon uplate cjelokupnog iznosa kupoprodajne cijene, prodavatelj će kupcu izdati tabularnu izjavu.

Članak 7.

Prodavatelj pristaje da na temelju ovog Ugovora i tabularne izjave iz članka 6. ovog Ugovora kupac može bez daljnjeg pitanja i odobrenja u zemljišnim knjigama upisati svoje pravo vlasništva na nekretnini koja je predmet ovog Ugovora.

**IV. RASKID**

Članak 8.

U slučaju nepodmirenja ugovorne kupoprodajne cijene u roku utvrđenom člankom 2. ovog Ugovora, ni nakon pisane opomene prodavatelja, ovaj Ugovor se raskida po sili zakona.

U slučaju raskida ugovora, prodavatelj zadržava uplaćenu jamčevinu.

**V. ZABRANA OTUĐENJA I NAZADKUP**

Članak 9.

Ovim se Ugovorom kupac obvezuje da nekretninu iz članka 1. Ugovora neće otuđiti ni opteretiti bez prethodne suglasnosti prodavatelja u roku od 5 (pet) godina od dana sklapanja Ugovora o kupoprodaji.

Ako kupac u roku od 5 (pet) godina od dana sklapanja Ugovora o kupoprodaji, ne realizira investiciju na način da nekretninu stavi u funkciju i ishodi uporabnu dozvolu, nekretninu iz članka 1. ovog Ugovora prodavatelj ima pravo kupiti po istoj cijeni koju je kupac platio temeljem ovog Ugovora (pravo nazadkupa).

U slučaju iz prethodnog stavka, kupac nema pravo zahtijevati nikakvu naknadu za eventualno izvršene radove i druge troškove vezane uz nekretninu, nastale do dana ostvarivanja prava nazadkupa odnosno ponovnog upisa prodavatelja kao vlasnika u zemljišnim knjigama.

Članak 10.

Ovim Ugovorom kupac dozvoljava da se u zemljišnim knjigama uknjiži zabrana otuđenja i opterećenja nekretnine iz članka 1 ovog Ugovora bez prethodne suglasnosti prodavatelja i pravo nazadkupa na prodavatelja u roku od 5 (pet) godina od dana sklapanja Ugovora o kupoprodaji.

Istekom navedenog roka, kupac će od prodavatelja zatražiti brisovno očitovanje za brisanje tereta zabrane otuđenja, opterećenja i nazadkupa iz zemljišnih knjiga.

**VI. OSTALE ODREDBE**

 Članak 11.

Porez na promet nekretnina, sve troškove i pristojbe zemljišnoknjižnog prijenosa snosit će kupac.

Članak 12.

U znak prihvaćanja prava i obveza iz ovog Ugovora, ugovorne strane isti vlastoručno potpisuju te će biti izvršena ovjera potpisa prodavatelja po javnom bilježniku.

Članak 13.

Ovaj Ugovor je sastavljen u dva (2) izvorna primjerka i u dovoljnom broju ovjerenih primjeraka za obje ugovorne strane.

Članak 14.

Stranke su suglasne da će eventualne sporove nastojati riješiti mirnim putem, a u suprotnom nadležan je Općinski sud u Velikoj Gorici Stalna služba u Ivanić-Gradu.

KLASA:

URBROJ:

U Ivanić-Gradu, dana \_\_\_\_\_\_\_\_\_\_\_\_\_\_\_\_\_\_\_

ZA PRODAVATELJA: ZA KUPCA:

GRADONAČELNIK

Javor Bojan Leš, dr.vet.med. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_